title: Komisjoni rakendusmäärus (EL) 2016/670, 28. aprill 2016, millega kehtestatakse liidu eelnev järelevalve teatavatest kolmandatest riikidest pärit teatavate raua- ja terasetoodete impordi üle

text:
               29.4.2016

               ET

               Euroopa Liidu Teataja

               L 115/37

         KOMISJONI RAKENDUSMÄÄRUS (EL) 2016/670,
   28. aprill 2016,
   millega kehtestatakse liidu eelnev järelevalve teatavatest kolmandatest riikidest pärit teatavate raua- ja terasetoodete impordi üle
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/478 impordi ühiste eeskirjade kohta, (1) eriti selle artiklit 10,
   võttes arvesse Euroopa Parlamendi ja nõukogu 29. aprilli 2015. aasta määrust (EL) 2015/755 teatavatest kolmandatest riikidest pärit impordi ühiste eeskirjade kohta, (2) eriti selle artiklit 7,
   olles konsulteerinud ekspordi kaitsemeetmete ja ühiste eeskirjade komiteega,
   ning arvestades järgmist:

               (1)

               Kooskõlas määruse (EL) 2015/478 artikliga 10 võib kohaldada liidu eelnevat järelevalvet, kui impordisuundumused ähvardavad kahjustada liidu tootjate huve ja kui liidu huvid seda nõuavad. Määruse (EL) 2015/755 artikli 7 kohaselt on samuti võimalik eelnevat järelevelvet korraldada, kui liidu huvid seda nõuavad.

               (2)

               Euroopa Komisjon avaldas 16. märtsil 2016. aastal teatise, milles käsitletakse võimalusi, kuidas lahendada Euroopa terasetootjate viimase aja probleeme (3).

               (3)

               Ajavahemikul 2012–2015 suurenes raua- ja terasetoodete import liitu 32 %, kasvades 41,8 miljonilt tonnilt 55,0 miljoni tonnini. Samal ajavahemikul vähenesid teraseimpordi hinnad 17 % võrra. Teisalt vähenes liidust lähtuv terasetoodete eksport keskmiselt ligikaudu 20 %, st 62,3 tonnilt 2012. aastal 50,7 miljoni tonnini 2015. aastal (4).

               (4)

               Need suundumused on veelgi märgatavamad nende terasetoodete puhul, mille suhtes kohaldati kuni 2012. aastani liidu eelnevat järelevalvet (5). Selliste toodete import kasvas samal ajavahemikul 53 %, suurenedes 13,3 miljonilt tonnilt 2012. aastal 20,2 miljoni tonnini 2015. aastal, kusjuures vastavad impordihinnad vähenesid keskmiselt 22 % (6).

               (5)

               Alates 2000. aastate algusest on terase tootmisvõimsus kogu maailmas kiiresti suurenenud, kusjuures kõige rohkem uut võimsust on loodud Hiina Rahvavabariigis (edaspidi „Hiina“). Majanduskoostöö ja Arengu Organisatsiooni (OECD) hinnangute kohaselt saavutas terasetootmise nimivõimsus 2014. aastal 2 243 miljoni tonni taseme, mis on üle kahe korra rohkem kui 2000. aasta vastav näitaja 1 060 miljonit tonni.

               (6)

               Samal ajal suurenes märkimisväärselt kogueksport peamiselt Hiinast üldise majanduslanguse ja kahaneva sisenõudluse tõttu. See on langetanud terasehindasid kogu maailmas. Praegu on Hiina maailma suurim terasetootja, kes tootis 2014. aastal (7) 822,7 miljonit tonni toorterast, mis on ligikaudu pool maailma terasetoodangust. Hiina tootmisvõimsuse ülejääk on hinnanguliselt 350 miljonit tonni (8). See on ligikaudu 40 % Hiina terasetoodangust ja ületab peaaegu kaks korda liidu aastast terasetoodangut.

               (7)

               Juba 2015. aastal oli Hiina ekspordi maht liitu 10 %, moodustades üle 30 % liidu koguimpordist. Seega kattis import täielikult tagasihoidliku sisenõudluse kasvu liidus. Euroopa Liit on tähtis teraseturg nii suuruse kui ka hinna poolest, mistõttu on tõenäoline, et mis tahes terasetoodangu tootmisvõimsuse ülejääk suunatakse ka edaspidi Euroopa Liitu.

               (8)

               Samal ajal on hiljuti märkimisväärselt vähenenud pääs kolmandate riikide turgudele. Valitsused kasutavad üha enam kaubanduspoliitika meetmeid, et reageerida maailma terasetööstuse kriisile. Pajudes majandustes, kus selliseid meetmeid varem ei kasutatud, käib praegu töö nende kasutuselevõtmiseks. Sellised meetmed esinevad kaubandustõkete vormis, hõlmates tollitariifide tõstmist, dumpinguvastaseid ja subsiidiumivastaseid meetmeid, ning on suunatud turgudele, millel on üleilmses tarbimises märkimisväärne osa (9). Selline olukord suurendab veelgi terase ümbersuunamise võimalusi liidu turule.

               (9)

               Liidu terasetööstus on maailmas jätkuvalt juhtival kohal kõrgtehnoloogiliste spetsialiseeritud toodete segmendis. Liidu terasetootjate konkurentsipositsioon on üleilmsel teraseturul aga viimastel aastatel halvenenud. Liidu terasetööstuse finantstulemused on viimastel aastatel kiiresti halvenenud. Keskmine tegevuskasum jääb jätkusuutlikust tasemest allapoole, investeeringud on aeglustunud, tööhõive on vähenenud ja võimalused tegevuse laiendamiseks puuduvad. Liidu terasetööstust iseloomustavad kõrged energiakulud ja sõltuvus imporditud toorainest.

               (10)

               Kuigi toorterase tootmine püsis ajavahemikul 2013–2015 suhteliselt stabiilsena vahemikus 166–169 tonni aastas, vähenes see aga 2015. aasta teisel poolaastal võrreldes esimese poolaastaga märkimisväärselt (ligikaudu 10 %).

               (11)

               Arvestades terasetoodete impordi hiljutisi arengusuundumusi, liidu tööstusharu praegust haavatavaust, jätkuvalt vähest nõudlust liidu turul ning asjaolu, et tootmisvõimsuse ülejääki võidakse nõudluse taastumisel praegu ja edaspidi suunata uuesti Euroopa Liitu, leitakse, et on olemas oht kahjustada liidu tootjate huve.

               (12)

               Seetõttu on liidu huvides, et teatavate terasetoodete impordi suhtes kohaldataks ka edaspidi liidu eelnevat järelvalvet, et saada ELi mittekuuluvate riikide impordi suundumuste kohta kiire analüüsi tegemist võimaldavaid põhjalikke statistilisi andmeid. Andmete kiire ja varajane hankimine on vajalik, et maailmaturul toimuvate kiirete muutuste korral kaitsta haavatavat ELi teraseturgu. See on eriti tähtis praeguse kriisi olukorras, kus ei ole kindlust ei selles, et nõudluse struktuur taastuks, ega ka selles, et Euroopa Liidu tööstus sellest tegelikult kasu saaks.

               (13)

               Arvestades arengusuundumusi teatavate terasetoodete turgudel, on asjakohane, et eelnev järelevalve hõlmaks ka käesoleva määruse I lisas loetletud tooteid.

               (14)

               Siseturu väljakujundamiseks on vaja, et liitu importijate täidetavad formaalsused oleksid ühesugused ega sõltuks kohast, kus kaubad vormistatakse.

               (15)

               Andmete kogumise lihtsustamiseks tuleks käesoleva määrusega hõlmatud toodete vabasse ringlusse lubamise suhtes kehtestada ühtsetele kriteeriumidele vastava järelevalvedokumendi esitamise nõue. Seda nõuet kohaldatakse 21 tööpäeva pärast käesoleva määruse jõustumist, et mitte takistada lubamast vabasse ringlusse niisuguseid tooteid, mis on juba teel liitu, ja tagada importijatele piisav aeg vajalike dokumentide taotlemiseks.

               (16)

               Liikmesriikide ametiasutused peaksid selle dokumendi importija taotlusel kinnitama kindlaksmääratud ajavahemiku jooksul, kuid ilma, et see annaks importijale importimisõigust. Seetõttu peaks kõnealune dokument kehtima ainult ajavahemikul, mil impordieeskirju ei muudeta.

               (17)

               Liidu eelnevaks järelevalveks välja antav järelevalvedokument peaks olema kehtiv kõikjal liidus, olenemata väljaandvast liikmesriigist.

               (18)

               Liikmesriigid ja komisjon peaksid võimalikult palju vahetama liidu eelneva järelevalve tulemusena saadud teavet.

               (19)

               Kuigi järelevalvedokumentide väljaandmise suhtes tuleks liidu tasandil kohaldada standardtingimusi, peavad neid välja andma riigi ametiasutused.

               (20)

               Tarbetute piirangute vähendamiseks ja selleks, et mitte liigselt häirida piiri lähedal asuvate äriühingute tööd, jäetakse käesoleva määruse kohaldamisalast välja impordisaadetised netokaaluga kuni 2 500 kilogrammi.

               (21)

               Liidul on Euroopa Majanduspiirkonnas (EMP) tihe majandusintegratsioon Norra, Islandi ja Liechtensteiniga. Lisaks sellele ei kohalda EMP liikmed kooskõlas EMP lepinguga põhimõtteliselt omavahelistes suhetes kaubanduse kaitsemeetmeid. Seepärast tuleks käesoleva määruse kohaldamisalast välja jätta Norrast, Islandilt ja Liechtensteinist pärit tooted,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesoleva määruse I lisas loetletud teatavaid raua- ja terasetooteid lubatakse liidus vabasse ringlusesse liidu eelneva järelevalve alusel kooskõlas määrustega (EL) 2015/478 ja (EL) 2015/755. Seda nõuet kohaldatakse impordisaadetiste puhul, mille netokaal on kuni 2 500 kilogrammi.
   2.   Käesoleva määrusega hõlmatud toodete klassifikatsiooni aluseks on liidu tariifi- ja statistikanomenklatuur (TARIC). Käesoleva määrusega hõlmatud toodete päritolu määratakse kindlaks liidu tolliseadustiku artikli 60 kohaselt (10).
   3.   Määrus ei hõlma Norrast, Islandilt ja Liechtensteinist pärit tooteid.
   Artikkel 2
   1.   Artiklis 1 osutatud tooted lubatakse liidus vabasse ringlusse liikmesriigi pädeva asutuse väljaantud järelevalvedokumendi esitamisel.
   2.   Lõiget 1hakatakse kohaldama 21 tööpäeva pärast käesoleva määruse jõustumist.
   3.   Liikmesriigi pädev asutus väljastab artiklis 1 nimetatud järelevalvedokumendi mis tahes taotletud koguse kohta automaatselt ja tasuta viie tööpäeva jooksul alates taotluse esitamisest liitu importija poolt ning olenemata tema registreeritud asukohast liidus. Kõnesolev taotlus loetakse riigi pädeva ametiasutuse poolt vastuvõetuks hiljemalt kolme tööpäeva möödumisel selle esitamisest, kui ei tõendata vastupidist.
   4.   II lisas loetletud ametiasutuste väljastatud järelevalvedokumendid kehtivad kogu liidus.
   5.   Järelevalvedokumendi vorm peab vastama määruse (EL) 2015/478 I lisas esitatud näidisele või määruse (EL) 2015/755 II lisas esitatud näidisele impordi puhul teatavatest kolmandatest riikidest, mis on loetletud kõnealuse määruse I lisas.
   6.   Importija taotlus sisaldab järgmisi andmeid:

               a)

               taotleja täielik nimi ja aadress (sealhulgas telefoninumber ja e-posti aadress või faksinumber ja muud numbrid, mille järgi pädeval riiklikul ametiasutusel on võimalik taotlejat tuvastada), lisaks sellele taotleja käibemaksukohustuslase registreerimisnumber, kui ta on käibemaksukohustuslane;

               b)

               asjakohasel juhul deklarandi täielik nimi ja aadress või taotleja määratud mis tahes esindaja täielik nimi ja aadress (sealhulgas telefoninumber, e-posti aadress ja faksinumber);

               c)

               kauba kirjeldus, kus esitatakse:

                           1)

                           kaubanimi,

                           2)

                           TARICi kood;

                           3)

                           päritolu- ja lähtekoht;

               d)

               deklareeritud kogus kilogrammides ja vajaduse korral muu täiendav ühik (paar, tükk, jne);

               e)

               kauba CIF-väärtus liidu piiril, väljendatuna eurodes;

               f)

               järgmine kinnitus, mille taotleja on dateerinud ja allkirjastanud ning kus taotleja nimi on kirjutatud trükitähtedega: „Mina, allakirjutanu, kinnitan, et käesolevas vormisesitatud info on tõene ja antud heauskselt ning et ma olen ettevõtjana liidus asutatud.“

         Importija peab esitama ka dokumendi, mis tõendab tema kavatsust importida, näiteks ostu- või müügilepingu või pro forma arve koopiad. Vastava nõudmise korral, näiteks juhul kui kaupu ei osteta otse tootjariigilt, esitab importija tooted valmistanud terasetehase väljastatud tootmissertifikaadi.
   7.   Ilma et see piiraks kehtivate impordieeskirjade võimalike muudatuste või lepingu raames või kvootide haldamisel tehtud otsuste kohaldamist:

               a)

               määratakse järelevalvedokumendi kehtivusajaks neli kuud,

               b)

               võib kasutamata või osaliselt kasutatud järelevalvedokumente sama pikaks ajaks uuendada.

         8.   Pädevad asutused võivad nende poolt kehtestatud tingimustel lubada deklaratsioonide või taotluste esitamist või trükkimist elektroonilisel teel. Kõik dokumendid ja tõendid peavad siiski olema pädevatele asutustele nende taotluse korral kättesaadavad.
   9.   Järelevalvedokumendi võib väljastada elektrooniliselt, kui asjaomastel tolliasutustel on sellele dokumendile ligipääs arvutivõrgu kaudu.
   Artikkel 3
   1.   Kui avastatakse, et tehingu sooritamise ühikuhind erineb järelevalvedokumendis märgitust kummaski suunas vähem kui 5 % või et importimiseks esitatud toodete koguväärtus või üldkogus ületab impordilitsentsis märgitud väärtuse või koguse vähem kui 5 %, ei takista see kõnealuste toodete vabasse ringlusse lubamist.
   2.   Järelevalvedokumentide taotlused ja järelevalvedokumendid on konfidentsiaalsed. Need on ette nähtud ainult pädevatele asutustele ja taotlejale.
   Artikkel 4
   1.   Liikmesriigid teatavad komisjonile nii korrapäraselt ja ajakohaselt kui võimalik ning vähemalt iga kuu viimaseks kuupäevaks täpsed kogused ja väärtused (arvestatud eurodes), mille kohta järelevalvedokumendid on välja antud.
   Liikmesriikide esitatud andmed liigitatakse toodete, TARICi koodide ja riikide kaupa.
   2.   Liikmesriigid teatavad kõigist nende poolt avastatud kõrvalekalletest ja pettustest ning vajaduse korral järelevalvedokumendi väljastamisest keeldumise põhjustest.
   Artikkel 5
   Käesoleva määruse kohased teated saadetakse komisjonile ning edastatakse elektroonilisel teel selleks loodud ühtse võrgu kaudu, kui mõjuvatel tehnilistel põhjustel ei ole vaja ajutiselt kasutada teisi sidevahendeid.
   Artikkel 6
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates järgmisest päevast pärast selle avaldamist Euroopa Liidu Teatajas kuni 15. maini 2020.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. aprill 2016

            Komisjoni nimel

            president

         Jean-Claude JUNCKER

      (1)  ELT L 83, 27.3.2015, lk 16.

      (2)  ELT L 123, 19.5.2015, lk 33.

      (3)  „Terasetööstus: püsivate töökohtade ja Euroopa majanduskasvu kaitsmine“ (lk 2). http://ec.europa.eu/DocsRoom/documents/15947

      (4)  Allikas: Eurostat.

      (5)  Komisjoni 16. detsembri 2009. aasta määrus (EL) nr 1241/2009, millega pikendatakse teatavatest kolmandatest riikidest pärit teatavate raua- ja terasetoodete impordi eelnevat järelevalvet ja ajakohastatakse järelevalve kohaldamisala (ELT L 332, 17.12.2009, lk 54).

      (6)  Allikas: Eurostat.

      (7)  Allikas: Maailma Teraseühendus https://www.worldsteel.org/media-centre/press-releases/2015/World-crude-steel-output-increases-by-1.2--in-2014.html

      (8)  Allikas: „Terasetööstus: püsivate töökohtade ja Euroopa majanduskasvu kaitsmine“ (lk 2). http://ec.europa.eu/DocsRoom/documents/15947

      (9)  Allikas: WTO: Rahvusvahelise kaubanduskeskkonna arengu ülevaade https://www.wto.org/english/news_e/news15_e/trdev_09dec15_e.htm

      (10)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

      I LISA

         Tooted, mille suhtes kohaldatakse liidu eelnevat järelevalvet

                  7207 11 14

                  7304

                  7208

                  7305

                  7209

                  7306

                  7210

                  7307 19 10

                  7211

                  7307 23

                  7212

                  7307 91 00

                  7213

                  7307 93 11

                  7214

                  7307 93 19

                  7215

                  7307 99 80

                  7216

                  7318 12 90

                  7217

                  7318 14 91

                  7219

                  7318 14 99

                  7220

                  7318 15 41

                  7221

                  7318 15 59

                  7222

                  7318 15 69

                  7223

                  7318 15 81

                  7225

                  7318 15 89

                  7226

                  7318 15 90

                  7227

                  7318 16 91

                  7228

                  7318 16 99

                  7301

                  7318 19 00

                  7302

                  7318 21 00

                  7303

                  7318 22 00

      II LISA

            СПИСЪК НА КОМПЕТЕНТНИТЕ НАЦИОНАЛНИ ОРГАНИ

            LISTA DE LAS AUTORIDADES NACIONALES COMPETENTES

            SEZNAM PŘÍSLUŠNÝCH VNITROSTÁTNÍCH ORGÁNŮ

            LISTE OVER KOMPETENTE NATIONALE MYNDIGHEDER

            LISTE DER ZUSTÄNDIGEN BEHÖRDEN DER MITGLIEDSTAATEN

            PÄDEVATE RIIKLIKE ASUTUSTE NIMEKIRI

            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ

            LIST OF THE COMPETENT NATIONAL AUTHORITIES

            LISTE DES AUTORITÉS NATIONALES COMPÉTENTES

            POPIS NADLEŽNIH NACIONALNIH TIJELA

            ELENCO DELLE COMPETENTI AUTORITÀ NAZIONALI

            VALSTU KOMPETENTO IESTĀŽU SARAKSTS

            ATSAKINGŲ NACIONALINIŲ INSTITUCIJŲ SĄRAŠAS

            AZ ILLETÉKES NEMZETI HATÓSÁGOK LISTÁJA

            LISTA TAL-AWTORITAJIET NAZZJONALI KOMPETENTI

            LIJST VAN BEVOEGDE NATIONALE INSTANTIES

            WYKAZ WŁAŚCIWYCH ORGANÓW KRAJOWYCH

            LISTA DAS AUTORIDADES NACIONAIS COMPETENTES

            LISTA AUTORITĂȚILOR NAȚIONALE COMPETENTE

            ZOZNAM PRÍSLUŠNÝCH ŠTÁTNYCH ORGÁNOV

            SEZNAM PRISTOJNIH NACIONALNIH ORGANOV

            LUETTELO TOIMIVALTAISISTA KANSALLISISTA VIRANOMAISISTA

            FÖRTECKNING ÖVER BEHÖRIGA NATIONELLA MYNDIGHETER

         BELGIQUE/BELGIË

                  Service public fédéral de l'économie, des PME, des classes moyennes et de l'énergie

                  Direction générale du potentiel économique

                  Service des licences

                  rue du Progrès 50

                  B-1210 Bruxelles

                  Faks (32–2) 277 50 63

                  Federale Overheidsdienst Economie, KMO,

                  Middenstand & Energie

                  Algemene Directie Economisch Potentieel

                  Dienst Vergunningen

                  Vooruitgangstraat 50

                  B-1210 Brussel

                  Faks (32–2) 277 50 63

         БЪЛГАРИЯ

                  Министерство на икономиката и енергетиката

                  дирекция „Регистриране, лицензиране и контрол“

                  ул. „Славянска“ № 8

                  1052 София

                  Факс: (359–2) 981 50 41

                  Faks (359–2) 980 47 10

         ČESKÁ REPUBLIKA

                  Ministerstvo průmyslu a obchodu

                  Licenční správa

                  Na Františku 32

                  CZ-110 15 Praha 1

                  Faks (420) 224 21 21 33

         DANMARK

                  Erhvervs- og Byggestyrelsen

                  Økonomi- og Erhvervsministeriet

                  Langelinie Allé 17

                  DK-2100 København Ø

                  Faks (45) 35 46 60 01

         DEUTSCHLAND

                  Bundesamt für Wirtschaft und Ausfuhrkontrolle,

                  (BAFA)

                  Frankfurter Straße 29–35

                  D-65760 Eschborn 1

                  Faks (49) 6196 90 88 00

         EESTI

                  Majandus- ja Kommunikatsiooniministeerium

                  Harju 11

                  EE-15072 Tallinn

                  Faks: +372 631 3660

         IRELAND

                  Department of Enterprise, Trade and Employment

                  Import/Export Licensing, Block C

                  Earlsfort Centre

                  Hatch Street

                  IE-Dublin 2

                  Faks +353–1-631 25 62

         ΕΛΛΑΔΑ

                  Υπουργείο Οικονομίας, Ανάπτυξης και Τουρισμού

                  Γενική Διεύθυνση Διεθνούς Οικονομικής και Εμπορικής Πολιτικής

                  Δ/νση Συντονισμού Εμπορίου και Εμπορικών Καθεστώτων

                  Τμήμα Β': Ειδικών Καθεστώτων Εισαγωγών

                  Οδός Κορνάρου 1

                  GR 105 63 Αθήνα

                  Τηλ..: +30 210 3286041-43

                  Φαξ: +30 210 3286094

                  Email: e3a@mnec.gr

         ESPAÑA

                  Ministerio de Industria, Turismo y Comercio

                  Secretaría General de Comercio Exterior

                  Subdirección General de Comercio Exterior de Productos Industriales

                  Paseo de la Castellana 162,

                  28046 Madrid

                  Faks (+34) 91 349 36 70

         FRANCE

                  Ministère de l'économie, des finances et de l'industrie

                  Direction générale des entreprises

                  Sous-direction des biens de consommation

                  Bureau textile-importations

                  Le Bervil

                  12, rue Villiot

                  F-75572 Paris Cedex 12

                  Faks (33) 153 44 91 81

         REPUBLIKA HRVATSKA

                  Ministarstvo vanjskih i europskih poslova

                  Trg N. Š. Zrinskog 7–8,

                  10000 Zagreb

                  Tel (385) 1 6444626

                  Faks (385) 1 6444601

         ITALIA

                  Ministero dello Sviluppo Economico

                  Direzione Generale per la Politica Commerciale

                  DIV. III

                  Viale America, 341

                  I-00144 Roma

                  Faks (39) 06 59 93 26 36

                  E-post: dgpci.div3@mise.gov.it

         ΚΥΠΡΟΣ

                  Υπουργείο Εμπορίου, Βιομηχανίας και Τουρισμού

                  Υπηρεσία Εμπορίου

                  Μονάδα Έκδοσης Αδειών Εισαγωγής/Εξαγωγής

                  Οδός Ανδρέα Αραούζου Αρ. 6

                  CY-1421 Λευκωσία

                  Φαξ (357) 22 37 51 20

         LATVIJA

                  Latvijas Republikas Ārlietu ministrija

                  K. Valdemāra iela 3

                  LV-1395 Rīga

                  Fakss: +371–67 828 121

         LIETUVA

                  Lietuvos Respublikos ūkio ministerija

                  Investicijų ir eksporto departamentas

                  Gedimino pr. 38/2

                  LT-01104 Vilnius

                  Faks. +370 706 64 762

         LUXEMBOURG

                  Ministère de l'économie et du commerce extérieur

                  Office des licences

                  BP 113

                  L-2011 Luxembourg

                  Faks (352) 46 61 38

         MAGYARORSZÁG

                  Magyar Kereskedelmi Engedélyezési Hivatal

                  Margit krt. 85.

                  HU-1024 Budapest

                  Faks (36–1) 336 73 02

         MALTA

                  Diviżjoni għall-Kummerċ

                  Servizzi Kummerċjali

                  Lascaris

                  MT-Valletta CMR02

                  Faks (356) 25 69 02 99

         NEDERLAND

                  Belastingdienst/Douane centrale dienst voor in- en uitvoer

                  Postbus 30003, Engelse Kamp 2

                  NL-9700 RD Groningen

                  Faks (31–50) 523 23 41

         ÖSTERREICH

                  Bundesministerium für Wissenschaft, Forschung und Wirtschaft

                  Abteilung C2/9 – Außenwirtschaftskontrolle

                  A- 1011 Wien, Stubenring 1

                  POST.C29@bmwfw.gv.at

                  Faks 01/71100/8366

         POLSKA

                  Ministerstwo Gospodarki

                  Plac Trzech Krzyży 3/5

                  00–507 Warszawa

                  Polska

                  Faks (48–22) 693 40 21/693 40 22

         PORTUGAL

                  Ministério das Finanças

                  Autoridade Tributária e Aduaneira

                  Rua da Alfândega, n.o 5, r/c

                  P-1149-006 Lisboa

                  Faks (+ 351) 218 81 39 90

         ROMÂNIA

                  Ministerul Economiei, Comerțului și Relațiilor cu Mediul de Afaceri

                  Departamentul de Comerț Exterior și Relații Internaționale

                  Direcția Politici Comerciale

                  Calea Victoriei, nr. 152, sector 1,

                  București 010096

                  Tel: +40 40 10 504

                  Faks +40 40 10 594

                  e-post: dgre@dce.gov.ro

         SLOVENIJA

                  Ministrstvo za finance

                  Carinska uprava Republike Slovenije

                  Carinski urad Jesenice

                  Spodnji plavž 6C

                  SI-4270 Jesenice

                  Faks (386–4) 297 44 72

         SLOVENSKO

                  Ministerstvo hospodárstva

                  Mierová 19

                  827 15 Bratislava 212

                  Slovenská republika

                  Faks (421–2) 43 42 39 15

         SUOMI/FINLAND

                  Tulli

                  PL 512

                  FI-00101 Helsinki

                  Sähkoposti: kirjaamo@tulli.fi<mailto:kirjaamo@tulli.fi

                  Tullen

                  PB 512

                  FI-00101 Helsingfors

                  E-mail: kirjaamo@tulli.fi<mailto:kirjaamo@tulli.fi

         SVERIGE

                  Kommerskollegium

                  Box 6803

                  S-113 86 Stockholm

                  Faks (46–8) 30 67 59

         UNITED KINGDOM

                  Department of Trade and Industry

                  Import Licensing Branch

                  Queensway House — West Precinct

                  Billingham

                  UK-TS23 2NF

                  Faks (44-1642) 36 42 69


title: Komisjoni rakendusmäärus (EL) nr 994/2013, 16. oktoober 2013 , millega muudetakse määrusi (EÜ) nr 952/2006, (EÜ) nr 967/2006, (EÜ) nr 555/2008 ja (EÜ) nr 1249/2008 seoses põllumajandusturgude ühise korralduse kohase teabevahetuse ja teatamiskohustusega

text:
               17.10.2013

               ET

               Euroopa Liidu Teataja

               L 276/1

         KOMISJONI RAKENDUSMÄÄRUS (EL) nr 994/2013,
   16. oktoober 2013,
   millega muudetakse määrusi (EÜ) nr 952/2006, (EÜ) nr 967/2006, (EÜ) nr 555/2008 ja (EÜ) nr 1249/2008 seoses põllumajandusturgude ühise korralduse kohase teabevahetuse ja teatamiskohustusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 192 lõiget 2 koostoimes artikliga 4,
   ning arvestades järgmist:

               (1)

               Komisjoni määrusega (EÜ) nr 792/2009 (2) on kehtestatud ühiseeskirjad, mida liikmesriigid peavad järgima komisjonile teabe ja dokumentide esitamisel. Kõnealustes eeskirjades käsitletakse eelkõige liikmesriikide kohustust kasutada komisjoni poolt kättesaadavaks tehtud teabesüsteeme ning kinnitada teatisi saatma volitatud ametiasutuste või eraisikute juurdepääsuõigused. Määrusega (EÜ) nr 792/2009 on kehtestatud ka ühised põhimõtted, mida kohaldatakse teabesüsteemide suhtes, et tagada dokumentide pikaajaline autentsus, terviklikkus ja loetavus ning näha ette isikuandmete kaitse. Kõnealuste teabesüsteemide kasutamise kohustus tuleb ette näha iga määrusega, millega kehtestatakse konkreetne teatamiskohustus.

               (2)

               Komisjon on loonud teabesüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ning ühise põllumajanduspoliitikaga seotud asutustega suhtlemisel.

               (3)

               Mitut teabevahetuse ja teatamiskohustust saab täita ka kõnealuse süsteemi kaudu, eelkõige neid, mis on sätestatud komisjoni määrustes (EÜ) nr 952/2006, (3) (EÜ) nr 967/2006, (4) (EÜ) nr 555/2008 (5) ja (EÜ) nr 1249/2008 (6).

               (4)

               Tõhusa haldamise huvides ja saadud kogemusi arvesse võttes tuleks mõnel juhul teabevahetust ja teavitamist lihtsustada ja täpsustada või mõni nõue välja jätta.

               (5)

               Määruse (EÜ) nr 555/2008 artikli 100 lõikega 2 on ette nähtud lihtsustatud teavitamine, kui tuleb esitada üksnes nullväärtused. Kuna teabesüsteem sisaldab kõnealuste teatiste saatmise lihtsustatud korda, ei ole kõnealuse artikli kohane teatamiskord enam vajalik.

               (6)

               Määrusega (EÜ) nr 1249/2008 tuleks ette näha täiendav teatamine seoses kariloomade tapmisega, et arvutada artiklis 18 osutatud kaalumiskoefitsiendid.

               (7)

               Seetõttu tuleks määrusi (EÜ) nr 952/2006, (EÜ) nr 967/2006, (EÜ) nr 555/2008 ja (EÜ) nr 1249/2008 vastavalt muuta.

               (8)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 952/2006 artikkel 58 asendatakse järgmisega:

      „Artikkel 58
      Teabevahetus ja teatamine
      Artikli 5 lõikes 3 ning artiklites 12, 21 ja 22 osutatud teabevahetus ja teatamine toimub vastavalt komisjoni määrusele (EÜ) nr 792/2009 (7).

   Artikkel 2
   Määruse (EÜ) nr 967/2006 artiklile 21 lisatakse lõige 5:

      „5.   Artikli 4 lõikes 3, artiklites 10 ja 17 ning käesolevas artiklis osutatud teave esitatakse kooskõlas komisjoni määrusega (EÜ) nr 792/2009 (8).

   Artikkel 3
   Määruse (EÜ) nr 555/2008 artiklit 100 muudetakse järgmiselt.

               1)

               Pealkiri „Teabevahetus” asendatakse peakirjaga „Teabevahetus ja teatamine”.

               2)

               Lõige 1 asendatakse järgmisega:
               „1.   Käesoleva määruse kohaselt esitatakse komisjonile teavet ja teateid kooskõlas komisjoni määrusega (EÜ) nr 792/2009 (9).

               3)

               Lõige 2 jäetakse välja.

         Artikkel 4
   Määrust (EÜ) nr 1249/2008 muudetakse järgmiselt.

               1)

               Artiklile 19 lisatakse punkt d:

                           „d)

                           eelmisel kalendriaastal tapetud täiskasvanud veiste koguarv iga kategooria, lihakus- ja rasvasusklassi kaupa.”

               2)

               Lisatakse artikkel 39a:
               „Artikkel 39a
               Teabevahetus ja teatamine
               Käesolevas määruses osutatud teabevahetus ja teadete esitamine, v.a artiklis 36 osutatud teave, toimub kooskõlas komisjoni määrusega (EÜ) nr 792/2009 (10).

         Artikkel 5
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      (3)  Komisjoni määrus (EÜ) nr 952/2006, 29. juuni 2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad suhkru siseturu korralduse ja kvoodisüsteemi kohta (ELT L 178, 1.7.2006, lk 39).

      (4)  Komisjoni määrus (EÜ) nr 967/2006, 29. juuni 2006, millega kehtestatakse nõukogu määruse (EÜ) nr 318/2006 (kvooti ületava suhkrutoodangu kohta) üksikasjalikud rakenduseeskirjad (ELT L 176, 30.6.2006, lk 22).

      (5)  Komisjoni määrus (EÜ) nr 555/2008, 27. juuni 2008, milles sätestatakse veinituru ühist korraldust käsitleva nõukogu määruse (EÜ) nr 479/2008 üksikasjalikud rakenduseeskirjad veinisektoris seoses toetusprogrammide, kolmandate riikidega kauplemise, tootmisvõimsuse ja kontrollidega (ELT L 170, 30.6.2008, lk 1).

      (6)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).

      (7)  ELT L 228, 1.9.2009, lk 3.”

      (8)  ELT L 228, 1.9.2009, lk 3.”

      (9)  ELT L 228, 1.9.2009, lk 3.”

      (10)  ELT L 228, 1.9.2009, lk 3.”


title: Komisjoni rakendusmäärus (EL) nr 1367/2011, 19. detsember 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Figue de Solliès” (KPN)]

text:
               22.12.2011

               ET

               Euroopa Liidu Teataja

               L 341/31

         KOMISJONI RAKENDUSMÄÄRUS (EL) nr 1367/2011,
   19. detsember 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Figue de Solliès” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Prantsusmaa taotlus registreerida nimetus „Figue de Solliès” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2011

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT C 119, 16.4.2011, lk 15.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.6.   Puuviljad, köögiviljad ja teraviljad töötlemata ja töödeldud kujul

      PRANTSUSMAA
      Figue de Solliès (KPN)